Konsert Gong Impian M. Nasir

Konsert Gong Impian M. Nasir ialah konsert solo oleh penyanyi dan penulis lagu Malaysia, M. Nasir, diadakan pada 9 Oktober 1992 di Dewan Lee San Choon, Wisma MCA. Lagu-lagu yang dipersembahkan termasuk lagu-lagu dari album S.O.L.O dan Saudagar Mimpi serta lagu-lagunya bersama kumpulan Kembara.

Konsert
Konsert Gong Impian M. Nasir diadakan pada 9 Oktober 1992 di Dewan Lee San Choon, Wisma MCA. Persembahan beliau diiringi oleh seramai 13 pemuzik undangan. Ia dimulakan dengan deklamasi sajak oleh Pyan Habib bertajuk "Songsang" karya Latiff Mohidin dan "Melayu vs Melayu" karya beliau sendiri sebaik sahaja gong dipalu sebagai pembuka tirai konsert. Dalam persembahannya, M. Nasir menyampaikan lagu-lagu dari album terbarunya, Saudagar Mimpi yang dikeluarkan pada April 1992, beliau turut mempersembahkan lagu-lagu dari album S.O.L.O (1989) serta lagu-lagunya bersama Kembara.

Antara yang hadir menonton persembahan beliau ialah Ketua Setiausaha Negara ketika itu Ahmad Sarji Abdul Hamid, presiden PAPITA A. Rahman Hassan dan rakan-rakan penyanyi Ramli Sarip, Hattan, Sheila Majid dan Ramlah Ram.

Tarikh konsert

Tenaga kerja
 M. Nasir - penyanyi
 BoxOffice Malaysia - penerbit, penganjur
 Salem - penaja

Rujukan

1992 di Malaysia
Konsert jelajah M. Nasir